**Баланың мектепке қуанышпен баруы үшін не істеу қажет?**

1.Балаңызды уақытымен ұйқыға жатуын қадағалаңыз. Ұйқысы қанбаған бала оқу-іс әрекетін қабылдауға дайын емес.

2.Отбасы ортасында мектеп туралы жақсы лебіздер айтыңыздар, мұғалім туралы жаман айтсаңыз, баланың алдында дәрежесін түсіргеніңіз.

3.Баланызға мектепте берген тапсырмаларына, кітап және дәптеріне қызығушылықпен қарайтыныңызды балаңыз сезінсін.

4.Өздеріңіз кітап оқыңыздар, балаңыз ата – анасының бос уақытын теледидар алдында ғана өткізбейтінін білсін. Шетел психолог мамандарының соңғы мәліметтері бойынша оқуға сүйіспеншілік ұрпақтан ұрпаққа беріледі.

5.Балаға өз ойын жазбаша білдіруге үйретіңіз: бір-бірлеріңізге хат жазыңыздар. Егер ұлыңыз немесе қызыңыз өзі қатты әсер алған оқиға туралы айтып берсе, сіз оны жазып қоюға ұсыныс айтыңыз, ал кешке отбасыңыз бірге жиналғанда оқып беріңіз.

6.Балабақша немесе мектеп өміріне белсенді қатысыңыз. Осындай жағдайда баланың өз-өзін бағалауы көтеріледі.

7.Балаңызға сөмкесін кешкілік жинауды үйретіңіз,сол арқылы балаңызда өз міндеттеріне жауапкершілікті және дербестік дағдыларын қалыптастырыңыз8.Балаңыздың мектепте алған сыйлық және мадақтамаларына ерекше көңіл бөліңіз, оларды достарына көрсетіп көрнекі жерге қойыңыз.

9.Балаңыздың бойындағы оқушы болуға деген қызығушылығын арттырыңыз. Мектеп істеріне ұқыпты қарап қамқорлық көрсетініздер.

10.Балаңызға мектептегі тәртіп ережелерін дұрыс талқылаңыз. Олардың маңыздылығы мен қажеттігін түсіндіріңіз.

11.Бала мектепке оқу үшін барады. Бірақ бала да оқу кезінде қиыншылықтарға кезігеді, бәрі де ойдағыдай бола қоймайды. Баланың да қателесуі мүмкін.

12.Баламен отырып күн тәртібін құрыңыз және де орындауын қадағалаңыз.Басталған істі аяқтауға тырысыңыз.

13.Баланың алға қойған мақсатына жетуіне қолдау беріңіз.

14.Егер Сізді бір жай алаңдатса, не түсініксіз болса, ұялмаңыз, мұғаліммен ақылдасыңыз, кеңес сұраңыз.

15.Бала мектепке барғанда, баланың өмірінде құрметті беделді адамадар кездеседі. Олар – мұғалімдер. Балаңыздың мұғалімдер туралы жақсы пікірін қоштаңыз.

16.Оқу – оңай емес, жауапты еңбек. Мектепке бару – баланың өмірін өзгертеді, бірақ баланың ойынға және ата-анасымен тілдесуге де уақыты болу керек.

17.Бала үшін Сіздің айтқаныңыз өте маңызды болып саналады. Егер Сіз балаға қайталап мынадай сөздер айта берсеңіз: «Сен шаршадың ба? Барғың келмей ме, бармайсың ба? Ұнай ма, ұнамай ма? Өзіңді жаман жағынан көрсетсең, тілімді алмасаң мектепке,балабақшаға бармайсың» т.б. Осындай кезде Сіз балаға мектепке деген қарым-қатынас туралы теріс ұғым бересіз және де өзіңізге деген үстемдігін жүргізесіз.